אחות לנו קטנה 
ביום אחד ראינו, את בנו של המוכתר ; מציץ באחותנו, מציץ ולא נרגע, ; ראינו שזה ככה ובלי לומר דבר - ; אחד חתך לו עין, שני ידו שבר, ; וכמו שהוא הציץ - כך הוא נפגע... ; אחות לנו קטנה - ; ויש לה, יש לה, יש לה! ; וכל אחד בכפר, ; רוצה לראות מה יש לה. ; על כן, יומם וליל ; נשמור כאן על פיתחה - ; שאיש לא יחלל את כבוד המשפחה. ; לפני זמן מה הרגשנו פתאום איך המוכתר ; מקשיב לאחותנו, לסילסולי קולה, ; ראינו שזה ככה, ובלי לומר דבר - ; אחד סתם לו אוזן, שני ידו שבר, ; וכך מאהבה האיש חלה... ; אחות לנו קטנה... ; על יד הבאר ארב לה דודו של המוכתר ; אמר לה: "יא ג'מילה, השקיני מכדך". ; ראינו שזה ככה, ובלי לומר דבר - ; אחד פתח לו בטן, שני ידו שבר, ; יותר הוא לא אמר לה, מה דודך... ; אחות לנו קטנה... ; אז יום אחד הגיע אביו של המוכתר, ; נגע בה ואלפיים לירות הוא שילם ; ראינו שזה ככה ובלי לומר דבר ; אחד ספר הכסף, שני ידה מסר ; וכבוד המשפחה נשאר שלם...; 